b'\n_START_ARTICLE_\nTime (album, ELO)\n_START_SECTION_\nOzadje in snemanje\n_START_PARAGRAPH_\nTime sledi albumu Discovery (1979), ki je izpustil godalni trio skupine, in albumu Xanadu (1980), soundtracku istoimenskega filma, ki se je soo\xc4\x8dil z me\xc5\xa1animi kritikami. S Timom je Jeff Lynne poudaril elektroniko pred orkestrom in napisal vrsto skladb, ki se dotikajo tematike potovanja skozi \xc4\x8das in civilizacijo leta 2095. Glasbeni stil albuma vsebuje glasbo 1950. let, novi val, reggae, rockabilly in izvajalce kot so The Beatles, Phil Spector in The Shadows. Ve\xc4\x8dina albuma je bila posneta v Musicland Studios v M\xc3\xbcnchnu, deli albuma pa v Polar Studios v Stockholmu. Posnete so bile \xc5\xa1e tri skladbe, vse v istem kontekstu, a so bile izpu\xc5\xa1\xc4\x8dene z albuma. Kasneje so iz\xc5\xa1le kot b-strani singlov "Bouncer", "When Time Stood Still" in "Julie Don\xe2\x80\x99t Live Here".\n_START_SECTION_\nKoncept in zgodba\n_START_PARAGRAPH_\nLeta 1981 mo\xc5\xbea zanese v stanje somraka ("Twilight"), kjer opazi, da je vstopil v leto 2095. Tam sre\xc4\x8da android \xc5\xbeensko ("Yours Truly, 2095") in se spominja 1980. let, "ko so bile stvari tako enostavne" ("Ticket to the Moon"). Med hojo po istih ulicah kot 100 let prej, je osupel nad plasti\xc4\x8dnimi slonoko\xc5\xa1\xc4\x8denimi stolpi, ki so zrasli.("The Way Life\'s Meant to Be"). Med bivanjem v prihodnosti, potrto gleda skozi okno in opazuje kako se svet vrti ("Rain Is Falling"). Svojemu dekletu iz preteklosti posku\xc5\xa1a poslati pismo v obliki sanj, a mu ne uspe.("From the End of the World")._NEWLINE_Na vpra\xc5\xa1anje, \xc4\x8de so bile to le sanje, je Lynne odgovoril: "To je tisto, kar bi rad vedel, ker me, odkar sem to napisal, zanima, \xc4\x8de je resni\xc4\x8dno \xc5\xa1el v prihodnost, ali je samo razmi\xc5\xa1ljal o tem. ... Lahko bi bilo res ali pa so bile le sanje... Nisem prepri\xc4\x8dan. Raje ne bi rekel, ker tudi sam ne vem. Moral bi vedeti, vendar ne vem.\n_START_SECTION_\nDruge interpretacije\n_START_PARAGRAPH_\nAvtor Adam Roberts je ozna\xc4\x8dil Time kot "future-set rock opera". The Guardian je album ozna\xc4\x8dil kot konceptualni album o mo\xc5\xa1kem, ki je bil odpeljan v leto 2095, spletna publikacija Rockol in magazin Stereo Review pa sta zapisala, da govori Time o mo\xc5\xa1kem, ki je postal ujet v prihodnosti. Pisec \xc4\x8dasopisa The News & Advance, Ben Cates, je o albumu dejal, da "pripoveduje zgodbo mo\xc5\xbea, \xc5\xbeive\xc4\x8dega leta 2095, ki je videl dovolj prihodnosti da ve, da si \xc5\xbeeli nazaj v 1980. leta._NEWLINE_Pisec revije PopMatters, Kevin Mathews je zapisal: "Tako kot Eldorado, vsebuje Time prolog in epilog ... \xc4\x8ceprav je te\xc5\xbeko zgodba, ki povezuje skladbe skupaj, je tema v veliki meri nedotaknjena." Ponavljajo\xc4\x8da se vrstica, ki se pojavi v epilogu albuma je: "\xc4\x8ceprav se vozi\xc5\xa1 na kolesih prihodnosti, se \xc5\xa1e vedno sprehaja\xc5\xa1 po poljih svoje \xc5\xbealosti". Rockol pi\xc5\xa1e o tem, da je glavna oseba obiskala nekdanji kraj bivanja le zato, da bi odkrila, da je ta postal neprepoznaven ("The Way Life\'s Meant to Be"). Potem upa, da se bo lahko vrnil domov s \xc4\x8dasovnim strojem, "vendar sem, z vsemi njihovimi dobrimi izumi in dobrimi nameni, ostal tukaj" ("Rain Is Falling"). Po svojem zadnjem poskusu vrnitve v preteklost, je glavna oseba povabljena naj "po\xc4\x8daka" ("Hold On Tight").\n_START_SECTION_\nZapu\xc5\xa1\xc4\x8dina\n_START_PARAGRAPH_\nPo mnenju Marka Beaumonta, je Time najvplivnej\xc5\xa1i album skupine ELO. Knjiga The Time Traveler\'s Almanac je album ozna\xc4\x8dila kot prvi ve\xc4\x8dji konceptualni album, posve\xc4\x8den izklju\xc4\x8dno potovanju skozi \xc4\x8das. Rockol je napisal, da, \xc4\x8deprav Time ni eden izmed najbolj znanih albumov ELO, je pritegnil poslu\xc5\xa1alce, ki se navdu\xc5\xa1ujejo nad retrofuturizmom. Med "nepri\xc4\x8dakovanimi" ljubitelji albuma sta skupini The Flaming Lips in Daft Punk._NEWLINE_V za\xc4\x8detku 1980. je Steve Winwood v intervjuju za Rolling Stone povedal, da je album Time vplival nanj. Ladyhawke je dejala, da je Time eden izmed njenih petih najljub\xc5\xa1ih albumov._NEWLINE_Leta 1983 je skladba "Twilight" postala znana zaradi njene uporabe v kratkem animiranem filmu Daicon IV Opening Animation, ki je bila ustvarjena za Nihon SF Taikai, znanstvenofantasti\xc4\x8dno konvencijo z Japonske. Leta 1998 je Cher uporabila zvok sintetizatorjev iz skladb "Prologue" in "Epilogue" za za\xc4\x8detek njenega prvouvr\xc5\xa1\xc4\x8denega singla "Believe". Skladba "Hold On Tight" je bila uporabljena v kampanji Coffee Achievers'